Onder die Bome: Die media | Maroela Media
Onder die Bome: Die media
In die voorlaaste episode van Onder die Bome, 'n podsending-gebaseerde reeks wat handel oor filosofie, praat podsender Daniel du Plessis met Hans Pretorius van die Chairefoon-inisiatief oor die media en hoekom presies dit 'n deel van filosofie is.
Om 'n woord te verstaan is dit nodig om voor te begin: Media, soos ons die woord vandag gebruik, kom voor as die meervoud van medium, afgelei van die Latynse medium, oftewel die neutrale vorm van medius – dit wat tussenin lê.
Die medium word dus iets wat 'n vorm van oordrag impliseer, of dit wat 'n netwerk tussen twee of meer ruimtes bewerkstellig en sodoende iets heg wat slegs ná bemiddeling as 'n eenheid kan bestaan.
"In 'n algemene begrip van die media vandag word hierdie ding wat tussen een iets en 'n ander lê, telkens aangebied as dit wat betekenis kan oordra en sodoende die potensiaal het om te verwys na 'n konsep of 'n idee," aldus Hans aan Daniel.
Maar wat sou dan die verskil tussen die nuusmedia en ander media wees, is Daniel se vraag aan Hans.
"Waar ander media, soos rolprente, aanspraak maak op 'n aparte bestaansruimte, gee die nuusmedia homself voor as 'n voorstelling van die werklikheid self, of liewer dit wat 'aktueel' is. Met die uitbreiding van kommunikasienetwerke en die skuif na veral digitale kommunikasietegnologieë, onstaan daar die vermoë om gebeurtenissie van oor die wêreld heen tuis te bring."
Hierdie episode is met trots geborg deur Akademia. As filosofie, politiek en die ekonomiese sfeer jou fassineer, dan is Akademia se veelsydige graadkwalifikasie in politiek, filosofie en ekonomie die perfekte volgende stap in jou loopbaanreis. Besoek www.akademia.ac.za vir meer inligting.
As hierdie episode oor die media interessant was om na te luister, sal volgende week se laaste episode, wat handel oor rolprente, jou sonder twyfel fassineer!
filosofie media onder die bome
Renosters: Stroop of verkoop?
ToekomsVenster: Wie is die belangrikste?
Media in SA is oor historiese gebeure van gister of eergister. Die media is ook subjektief, afhangend wie in redaksie sit en wat die redaksionele beleid.
Die media het diè probleem met sosiale media en "crowdfunded" media, is dat informele media dikwels eerstehands berig vanaf toneel, sonder enige subjektiewe redaksionele inset.
Taal en 'n vak om emosionele intellek te ontwikkel, behoort deel van joernaliste se kwalifikasies te wees.
Die media skep realiteit in die massas se koppe, dis hoekom ons ons eie media moet he, dankie Maroela! Sonder maroela sou ons deur die ander mediamonopolie voorgese wees wat om te ervaar as realiteit. Brei asseblief Maroela groot uit, maak videos, tv reekse.